El Vinseum i el CIC Fassina commemoraran el Dia dels Museus amb jornades de portes obertes i activitats especials - El Cargol - El setmanari del Penedès\nPublicat el Dimarts, 16 Mai 2017 17:10\nAquest dijous, 18 de maig, se celebra el Dia Internacional dels Museus (DIM), un esdeveniment que s’organitza des de 1977 arreu del món i que pretén conscienciar els ciutadans sobre el paper dels museus dins de la societat. Enguany, 112 museus catalans participaran amb activitats especials i jornades de portes obertes. Entre ells, es troben el Vinseum de Vilafranca i el CIC Fassina de Sant Sadurní.\nEnguany, el tema del DIM gira entorn el Museu i històries controvertides: dir allò que no es pot dir als museus. En el cas del Vinseum, s’han programat diverses activitats que es realitzaran al llarg del cap de setmana i els dies següents. En concret, dissabte es realitzaran tres visites guiades a l’exposició permanent sobre els conflictes del vi relacionats amb el poder (a les 11h), amb els símbols (a les 17h) i amb el consum del vi (21h). El mateix dia també es farà un taller infantil, a les 18h, impartit per Montse Jané i Anna Mascaró, de Quatre Passes, i un tast sonor de Vinfonies, a les 20h i 22h. L’endemà diumenge, a les 11h, es donarà l’oportunitat de visitar les reserves de Vinseum a Cal Berger i Centre de Documentació, i dimarts, a les 20.15h es projectarà la pel·lícula Francofonia, d’Alexander Sukurov, a la Sala Zazie. A més, es faran jornades de portes obertes dijous, de 10 a 19h, dissabte, de 10 a 24h, i diumenge, de 10 a 14h.


"Mira si té glaçons i se’n posa un al cafè. La foto d’ella a la porta de la nevera"\nLa llum del sol que li aclareix els ulls, sempre marrons foscos, ara color de mel.\nAmb els dos últims botons de la camisa descordats, l’Agustí es mira al mirall i es veu els quatre pèls que sempre ha tingut al pit brillant per l’efecte de la llum del sol que entra per la finestra del lavabo. La llum del sol. La llum del sol que li aclareix els ulls, sempre marrons foscos, ara color de mel. Color de mel. Agustí mel, agustí meu, li diu l’Anna, i ell s’hi torna: Anna de sal, Anna del mar; i ella riu. De sal perquè des de ben joveneta havia tingut els cabells esquitxats de blanc, del mar per ser filla de pescadors.\nDe la mel d’ell i la sal d’ella en van néixer dues nenes, la Mercè i l’Eulàlia, filles ja de la ciutat que els havia acollit acabats de casar. L’Anna s’escapa al seu mar maresmenc cada diumenge, perquè entre setmana fa més hores que un rellotge a la tintoreria on planxa els trajos de tots els oficinistes del barri. L’Agustí es queda amb les nenes i si té feina endarrerida se les enduu al taller amb ell, i mentre elles juguen amb els pneumàtics vells del pati de darrere, ell s’embruta sota els motors dels cotxes dels veïns més afortunats. A casa no tenen ni trajos ni cotxes, només mel i sal, hores de planxa i hores de motor.\nEl termòstat marca 29,5 graus, l’Agustí sua i somriu encara davant del mirall. Quina calor, parla sol, i veu l’Anna recollint-se la cabellera grisa en una cua alta i mal feta per continuar planxant camises amb les galtes vermelles i l’escot humit. L’Agustí es descorda un altre botó de la camisa hawaiana que ha decidit posar-se avui; està arrugada. Mira si té glaçons i se’n posa un al cafè. La foto d’ella a la porta de la nevera: bon dia, Anna de sal.\nDe seguida que engega el mòbil rep un missatge de la filla gran: “Tot a punt per a avui, papa”, i poc després un de la petita: “Tens un parell de carmanyoles a la porta, papa.” L’Agustí va cap al rebedor arrossegant les xancletes i a mig camí es descalça per sentir la fredor de les rajoles a les plantes dels peus. Obre la porta i troba una bossa vermella de nanses daurades amb dues carmanyoles a dins, la deu haver portat el gendre, que treballa a prop; la deixa a la cuina sense obrir-la, no té gana, només set. Es prendria un granissat. “Em prendria un granissat!”, diu en veu alta, i riu sol. “Gràcies, filla”, els respon a totes dues per escrit. I llegeix les notícies del dia.\nQuan s’acosta el migdia rep una trucada del net més petit, en Biel: “Avi, com estàs? Jo estic molt nerviós. La mama vol saber si estàs bé.” L’Agustí, l’avi Agustí, riu i li diu que sí, que tot bé, que estava llegint, i mentre ho diu s’eixuga el front, amarat de suor i se li escapa: “Quina calor.” “Però què dius, avi!”, respon el nen entre rialles. Pengen. 30 graus i ell que no obre cap finestra. Llegeix una novel·la negra mig endormiscat al sofà, en calça curta, descalç, la camisa cada cop més descordada. La gata se’l mira espaterrada a terra, sota l’ombra de la tauleta de la sala d’estar, ulls recargolats com interrogants.\n“No em miris així, Patufa, faig el que puc”, sospira l’Agustí i s’aixeca a beure aigua. Tinc set, Anna de sal, la saluda. I beu a galet de la gerra. Ella el renyaria. Ella el renya. No cal embrutar un got, respondria ell, respon ell, que és qui renta els plats a casa, que és qui renta els plats a casa. L’aigua no embruta, diria ella, i ho diu. Fa cassoleta amb totes dues mans a la pica i es remulla el clatell, després es passa els dits molls pels cabells i se’ls pentina cap enrere, com li agrada a ella: Agustí mel, Agustí meu. Ara es mira al reflex de la porta del safareig: els dits dels peus torts, les cames primes i blanques, els braços com dues branques sortint de les mànigues de la camisa de palmeres, el pit enfonsat i la panxa rodona i flàccida, però els ulls de mel, Anna de sal, Anna del mar, els ulls de mel encara hi són i et veuen sempre.\nEl soroll de la videotrucada el retorna al present. Torna a la sala d’estar, es calça les xancletes, es planxa la camisa amb les mans, s’escura la gola, despenja: “Bon dia, filles.” “Papa, què fas vestit així?” “Fa calor, Lali”, diu intentant sonar convincent. “Però si estem a deu graus! I ara menys que mai no convé que te’ns refredis.” “Que no tinc fred, et dic!” “El Biel ja m’ha dit que tenies calor, et trobes bé, papa?” “Posa’t el termòmetre; agafo un taxi i vinc. Vint minuts i sóc aquí.” “Feu el favor totes dues, estic bé, només tinc calor.” “Però, papa, 25 de desembre, deu graus, què estàs dient!”\nI els ho ha hagut de dir. Ha posat la calefacció ben alta des de bon matí per tenir calor, per pensar que és estiu, que no és Nadal, que no és aquest Nadal sense l’Anna, aquest primer Nadal sense ella i a més tot sol, aquest Nadal de carmanyola al replà i tió per la pantalla. Vol pensar que és estiu, vol palmeres a la camisa i glaçons al cafè, i no es menjarà la sopa de galets ni l’escudella, es farà un entrepà fred i un suc de taronja, com quan a l’estiu tornaven tard de la platja i no tenien ni gana ni esma per cuinar, i seien al balcó i… el sol als ulls, Agustí mel, Agustí meu. No és Nadal, és estiu, i desa les carmanyoles a la nevera, la sopa de galets i l’escudella poden aguantar fins al dia dels Sants Innocents, que tot sigui una broma. No és Nadal, Anna de sal.\nI l’avi Agustí mira com en Biel fa cagar el tió dient-se que és un vídeo del Nadal passat, de quan la iaia Annita hi era i feia sopa i escudella per a tots. Té les aixelles xopes, fa pudor de suat, i riu pensant que sort que no l’ensumen, avui, les filles, perquè el renyarien com ho feia l’Anna quan ell tornava del taller i seia al sofà sense passar per la dutxa, com ho fa l’Anna quan ell torna del taller i seu al sofà sense passar per la dutxa.


Data de publicació: 06/03/2018 00:34\nHolaaa, bueno primer de tot deixeume que us expliqui una mica...\nQuan jo era petita, els meus pares em van fer un munt de proves pk no menjava, sempre estava molt prima i no em van trobar res. Total manaven fent revisions a tope i als anys pesava normal i no tenie res extrany i ja em van fer revisions normals anuslment. Fa tres anys o aixi, quan em va venir la regla, estava molt dèbil i em van trobar anèmia, no ho vaig dir a ningu pero cada dia me de prendre una pastilla per no estar marejada.. La questió es que ultimament man sortit moltes alergies i man tingut que fer analitiques i ma sortit positiu, pero tambe lanemia mes xunga. Des de finals de les vacances de nadal, em sentia gorda i culpable de haver menjat tant, em vaig pujar a la bascula i em marcava 46.3, aixi que la idea de haver engordat 1.3kg m'horroritzava. Total, que vaig decidir de baixar una mica de pes...deixar de veure el numero 46...vaig deixar de esmorzar i dinar...al principi tenia gana pero despres ja no...em vaig acostumar. I vaig baixar de pes lentament. Baixar de pes m'agrada, em posa feliç. Quan estava feliç amb el meu pes, vaig pensar de tornar a menjar, no molt...una mica, però no tenia gana, per això hi ha dies que fins i tot paso dies sense menjar. No tinc gana i em peso a la bascula durant molt sovint. El meu millor amic se'n va donar compte, i ara no ens parlem, li vaig negar tot. Un amic meu li va dir a una professora que estava molt prima i marejada ultimament...justament el dia abans havia estat parlant amb ell d'aquest tema. Després de que parles amb mi, vaig decidir d'ocultar-ho a tothom i seguir comprant roba ampla, ja que no em sento comoda amb el meu cos. Ara u oculto a tothom, i em peso mes de tres vegades al dia amb por a engordar. La regla no me ve desde fa 1 mes no se si es normal. L'any passat vaig tenir depressio i tot i que ara dic que estic recuperada, hi ha dies ques estic molt de bajon i fins i tot me plantejat coses com el suicidi. No m'agrada menjar i no tinc gana, faig esport normal, tinc anèmia i em sento bé baixant de pes. Abans disfrutava menjantme una hamburguesa de pollo del mcdonnals pero ara la evito per por a engordar. Tinc por...no u puc contar als meus pares pk tinc por de que me tractin diferent...tiro menjar, mooolt menjar, em sento malament pero he parlat amb ells i no m'escolten de que no me posin tant. He perdut bastants quilos...Ajudeu-me...se que tinc un problema pero no se amb qui parlar ni a qui demanar ajuda...ja he perdut el meu millor amic per culpa de aixo....no vull perdre mes gent ja que nomes mintenten ajudar...\nData de publicació: 06/03/2018 16:22\nPrimer de tot vull dir-te que estic molt i molt contenta de que hagis escrit. Per mi, aquest text ja és una manera clara de demanar ajuda, i m’alegra que hagis confiat amb nosaltres.\nSi t’hi fixes, per una banda dius que vols demanar ajuda però que no saps a qui i per altre banda dius que has deixat de parlar-te amb el teu millor amic per intentar-te ajudar.\nSé que estàs enfadada, perquè sents que t’ataquen i que estan explicant el teu secret però això és el que defineix un amic de veritat. La persona que es preocupa per tu i que és capaç d’afrontar que et puguis enfadar molt només per intentar ajudar-te, perquè ho necessites.\nRes que s’hagi d’amagar a la gent sol ser massa bo… sé que hi ha una veu interior que et diu que el pitjor que et pot passar és que ho sàpiguen, perquè creus que així et trauran el control de la situació. Però si intentes pensar-hi t’adonaràs que el control no el tens tu.\nCada vegada et sents més forta per resistir però més dèbil, més cansada i més deprimida… fins i tot has arribat a pensar en acabar amb tot. Aquesta no és la solució i ho saps. Hi ha una frase que m’agrada molt i que espero que et serveixi. La pots apuntar en un paper i deixar-la en un lloc visible. Diu “No prenguis decisions permanents amb emocions temporals”. Rés és per sempre, això passarà. T’ho dic de veritat!\nPerò necessites ajuda. No et mereixes patir així. Ni tu ni ningú. Si perdre pes fos tant genial no creus que et sentiries millor? Però saps que no és la solució.\nPel que sembla tot apunta a que estàs patint un trastorn de la conducta alimentaria. És un trastorn psicològic que afecta molt la relació amb el cos i amb el menjar.\nHas de parlar amb els teus pares. Sé que penses que s’enfardaran però no serà així… és la por la que et diu que no ho facis, i la por a perdre el control. Recorda… ja no el tens!\nÉs important que un psicòleg t’ajudi a que puguis explicar tot el que et passa, a que pugis explicar tot el que et passa i pugui donar-te eines per millorar la teva autoestima i pugis gestionar les teves emocions de manera diferent.\nQuan ens fa molta por a vegades va molt bé escriure una carta, com m’has fet a mi. Ho has explicat súper bé.\nEspero que el que t’escric et serveixi per fer aquest pas. El més difícil ja ho has fet, explicar-ho i reconèixer el que t’està passant. Sé que no és gens fàcil.\nT’envio una abraçada molt gran i molta força!\nEstem aquí pel que necessitis. No dubtis en escriure sempre que ho necessitis.


Ateneu Cooperatiu Terres de l'Ebre ─ Plataforma de gestió de projectes i inscripcions\nInici > Formacions > Itinerari formatiu "Emprenem!"\nItinerari formatiu "Emprenem!"\nDe la idea a la forma, quin model triem per al nostre projecte?\nFormació per conèixer les formes jurídiques i organitzatives de base social.\nValorar quina encaixa millor amb cada idea de projecte.\nI els pasos previs necessaris fins a la constitució.\nA càrrec de l'Ateneu Cooperatiu de Terres de l'Ebre\nCom emprendre projectes generadors d'impacte social, mediambiental i econòmic col·lectiu\nCom seguir una metodologia de generació de projectes innovadors i generadors d’impacte transversal des de la fase idea. Les diferents fases de desenvolupament del projecte i com definir un pla d’acció i un full de ruta cap a la Viabilitat. Com desenvolupar l’esperit crític i la presa de decisions asertives cap a la sostenibilitat integral del projecte..\nA càrrec de FASOLÀ COOPERATIVA\nCrowdfunding: descobreix els beneficis que aporta el finançament col·lectiu a les cooperatives\nHorari: de 17:00 a 19:00\nCrowdcoop és l'espai per a posar el micromecenatge i el matchfunding al servei de l'economia social i solidària. Crowdcoop és la contribució dels seus impulsors (Heres Social, Facto Cooperativa i Fundació Goteo) a promoure una economia amb la vida en el centre, a generar formes de finançament que tinguin un retorn social i que comparteixin valors i filosofia amb el cooperativisme que treballa per un sistema de justícia social.\nA càrrec de CROWDCOOP, Fundació Goteo\nAutofinançament i finançament ètic i solidari\n Reflexionar sobre les necessitats i estratègies de finançament de les entitats d’economia social i cooperativa.\n Conèixer diferents opcions, recursos i eines d’autofinançament i de finançament aliè\n Apropar-se als instruments i entitats de finances ètiques, cooperatives i que donen suport a l’emprenedoria social i ambiental.\nA càrrec de Calidoscoop\nEstratègies per a la sostenibilitat econòmica d’entitats generadores d’impacte social i mediambiental\nData: 5 de maig de 2021\nObjectius: Comprendre els principis bàsics de la comptabilitat analítica per a la presa decisions. Incorporar la visió estratègica per a la definició de nous objectius col·lectius cap a la viabilitat integral de l’entitat.\nDe la forma a l'acció, constituïm el projecte\nData: 12 de maig de 2021\nDesprés d'aprendre sobre diferents àmbits que poden fer el projecte més palpable, treballarem més profundament en les tipologies de formes jurídiques enfocant-nos en la constitució de projectes, documents necessaris i requisits d'inscripció.\nPrepararem els documents a presentar al registe. Cost que serà cobert per l'Ateneu per a aquelles iniciatives que han complert un 80% de l'itinerari.


CLUB MONTCAU: RECOMANACIONS PER SANT JORDI 2014\nEl germanet de la Carolina Cocodrila sempre baveja, però la Mama Cocodrila només parla de com n’és de preciós. La Carolina està molt gelosa. Per això decideix anar a la botiga de bebès i canviar el seu bavós germanet per un altre de nou. En trobarà cap que li faci el pes?\nSi t'hi fixes bé, veuràs que molts animalsse t'assemblen. Tenen orelles, ulls i nas. Mengen, beuen, juguen i fan pipí.\nSomriuen, s'embruten i es renten. Canten, salten i corren. I quan. I quan tenen son, s'estiren i se'n van a dormir... Com tu.\nEn aquesta versió de la cançó popular anglesa, el poeta Michael Rosen i la il·lustradora Hellen Oxenbury segueixen la pista de quatre nens que surten amb el seu pare a caçar un ós. Junts travessaran un camp ple d’herba, un riu profund, una tempesta, un bosc molt fosc… fins a arribar a una cova estreta i tenebrosa… “Qui té por de l’ós?”\nEl primer concert de piano de la Momo és a punt de començar, i ella està una mica nerviosa. De sobte, una ratolineta apareix per convidar-la a la seva pròpia funció. La Momo descobrirà un món insòlit en què un nou públic la farà sentir com a casa. Un llibre ple d’emocions magníficament il·lustrat.\nL'autor explica la història de la determinació d'un jove per canviar Sud-àfrica i la lluita d'un home que finalment es va convertir en el president del seu país, perquè creia en la igualtat de les persones qual que fos el color de la seva pell.\nHi ha animals carnívors, omnivors i herbívors. Ni tots els animals ni totes les persones mengen el mateix, però els humans són els únics que cuinen per menjar. Al llarg de la història, les diferents societats han desenvolupat diferents gustos i hàbits alimentaris: al Camerun mengen llagostes, a Tailàndia rates i nosaltres mengem conills....\nPublicat per Mariona Carreras Palau a 6:12\nEtiquetes de comentaris: SANT JORDI 2014, TALLER DE CONTES\nESCOLES MONTCAU-LA MOLA I ELS PINETONS\nContacte: marnedos@montcau.net 937 870 825 Passeig del Pla, s/n · 08230 Matadepera


2017 octubre 01 | Federació Hostaleria de Girona\nEl viver d’empreses de Calonge s’amplia amb quatre col·laboradors\nDiari de Girona. Aquests «partners» han de permetre impulsar el seu creixement i la seva projecció en àmbits formatiu i tecnològic. El viver d'empreses Alta Mar de Calonge i Sant Antoni ha signat un acord amb diversos partners per tal d'impulsar el seu creixement i la...\nTossa reviu el seu passat romà amb una festa temàtica\nDiari de Girona. Felix Turissa. Amb l'objectiu de donar a conèixer la vil·la romana dels Ametllers, Tossa va celebrar ahir una jornada festiva destinada a mostrar el seu llegat històric. Pensar en Tossa de Mar és fer-ho en les seves cales i platges, la Vila Vella...\nVerema solidària en una vinya d’Espolla\nDiari de Girona. Una vuitantena de persones van collir raïm a una finca del Celler Cooperatiu. La iniciativa per recollir fons per finançar projectes adreçats a persones amb discapacitat intel·lectual ja porta recollits més de disset mil euros. Una vuitantena de persones van veremar ahir en...\nRenoven l’acord de CaixaBank i els hostalers gironins\nEl Punt. CaixaBank i la Federació d’Hostaleria de les Comarques de Girona han renovat l’acord de col·laboració entre ambdues entitats amb l’objectiu de potenciar l’activitat empresarial del sector. Amb aquesta finalitat, l’entitat financera oferirà condicions avantatjoses a les empreses pertanyents a les onze associacions que...


Duran afirma que "la ciutat de Palma està més bruta que mai" i Emaya exposa que "les queixes han disminuït"\nLa portaveu del PP assegura que més d'un 20% de les rutes de neteja no es fan a causa de la manca de conductors\n1 min. 05/02/2019 14:21\n651x361 Duran a la compareixença d'aquest dimarts a l'Ajuntament de Palma. / T. C. Duran a la compareixença d'aquest dimarts a l'Ajuntament de Palma. / T. C.\nLa portaveu del Partit Popular (PP) a l'Ajuntament de Palma, Marga Duran, ha criticat aquest dimarts el funcionament de l'empresa municipal de neteja Emaya i ha afirmat que "malgrat haver-se gastat 19 milions d'euros en nova maquinària, Palma està més bruta que mai". No obstant això, Emaya exposa que "les queixes dels ciutadans sobre la neteja han disminuït durant aquesta legislatura".\nTot i això, Duran ha acusat l'actual equip de govern de no tenir "una planificació clara" en l'organigrama de treball d'Emaya: "Més d'un 20% de les rutes de neteja no es fan a causa de la manca de conductors".\nLa regidora del PP ha manifestat que "cada dia hi ha entre 8 i 10 màquines de neteja que queden sense sortir al carrer", mentre que l'empresa assegura que aquest fet es deu a qüestions d'organització: "No tota la maquinària ha d'estar al carrer. Hi ha d'haver vehicles de reserva per si es produeix alguna avaria".\n"Emaya no confia en el personal de la seva pròpia empresa. Aquests senyors no estan capacitats per gestionar. A més, deixaran uns 5 milions d'euros de dèficit al final de la legislatura", ha conclòs Duran.


Concurs de programació “PROGRAMA-ME”\nEls alumnes de DAM han participat aquest dimecres 28 d’abril, al Programa-me. Concurs de programació pura i dura. Aquest any el programa-me només tenia una única fase telemàtica a nivell d’Espanya, sense les fases prèvies presencials autonòmiques anteriors i la fase final a Madrid.\nEn aquesta edició han participat 52 centres i un total de 98 equips, i el de Desenvolupament d’Aplicacions Multiplataforma de l’Institut Caparrella, ha quedat finalment 6è, havent competit i estant alguns moments en 2n lloc. Mirant la classificació per autonomies l’Institut Caparrella de Lleida ha quedat 3a de Catalunya.\nAl programame els concursants poden programar en Java i/o C++ durant 3 hores seguides.\nEs competeix amb equips formats per 3 alumnes. Els alumnes de DAM2 de Caparrella que han participat aquest any son el Fabián León López, l’Adrià Salamero Boix, i l’Abraham Cabezas.\nGuanya l’equip que realitza més problemes i en el menor temps, també es valorava que la solució no tingués errors. Cada equip era independent i no podia rebre ajuda de l’exterior, tot i que podien consultar informació per Internet.


VÍDEOS I FOTOS Sergio Dalma ofereix un concert amb molta ànima a Tarragona | NacióTarragona\nVÍDEOS I FOTOS Sergio Dalma ofereix un concert amb molta ànima a Tarragona\nEl cantant català ha fet posar dempeus el Camp de Mart\nper Redacció , 10 d'agost de 2018 a les 18:01 |\nSergio Dalma, durant el concert al Camp de Mart de Tarragona | Jonathan Oca\nAquesta informació es va publicar originalment el 10 d'agost de 2018 i, per tant, la informació que hi apareix fa referència a la data especificada.\nEl Camp de Mart s'ha rendit als peus de Sergio Dalma aquest dijous en un concert emotiu i ple de sorpreses. El cantant sabadellenc va fer posar en peu els espectadors que van omplir l'Auditori en una nit marcada per una tempesta que, per uns moments, va preocupar als centenars de persones que gaudien de l'actuació.\nSergio Dalma es va plantar a Tarragona amb la gira Tour Vía Dalma III, on va fer un repàs a peces dels tres àlbums publicats entre els quals hi ha èxits italians de totes les èpoques. Com era d'esperar, "Bailar pegados", no hi va faltar.\nVÍDEOS I FOTOS Sergio Dalma (@SDalmaoficial) ofereix un concert amb molta ànima a Tarragona https://t.co/f4dcqkJ6lx pic.twitter.com/fAg9fTe6UB\n— NacióTarragona (@naciotarragona) 10 de agosto de 2018\nEl cantant català va preparar una nit emotiva, en la qual va convidar a la gent a prendre's la nit amb calma, "a alentir el temps" i a fer un recorregut pel passat, "a reescriure'l" i a retornar a aquells meravellosos anys quan la ràdio era un peça clau en la vida dels ciutadans.\nSergio Dalma va demostrar, un cop més, perquè fa gairebé 30 anys que trepitja escenaris de tot el món i com encara segueix despertant passions. L'artista sap, i molt, com posar-se el públic a la butxaca. La seva interacció amb el públic el transformen en un "gentleman" que fa embogir els seus seguidors, els quals es van emportar una agradable sorpresa quan va baixar de l'escenari per a barrejar-se amb el públic mentre interpretava un tema. Corredisses, crits, fotos i vídeos van ser la resposta dels tarragonins a l'acció de l'artista.\nVÍDEOS I FOTOS Sergio Dalma (@SDalmaoficial) ofereix un concert amb molta ànima a Tarragona https://t.co/f4dcqkJ6lx pic.twitter.com/nxYNQlaFXX\nLa música és màgia\nEn un moment del concert, Sergio Dalma va convidar a pujar a una nena del públic mentre cantava "Volare". El cantant va passar el micro a la nena i per la sorpresa, se sabia la cançó de l'any 1958 i obra de Domenico Mondugno. "És el que té la música, és meravellós que una nena d'aquesta edat pugui cantar aquestes cançons".\nSota una nit marcada per la pluja i els trons, i amb la mirada intermitent dels espectadors a la carpa del Camp de Mart, Sergio Dalma va oferir un espectacle que va arribar a l'èxtasi total, sobretot, al tram final. El cantant va tancar el concert amb l'entonació de la cançó "Em dones força', de Josh Groban, inclosa en el Disc de La Marató del 2016 i amb la traca final, que la va posar primer "Yo no te pido la luna" i després una enorme interpretació de "Galilea".\nA continuació, una galeria d'imatges del concert al Camp de Mart:\nSergio Dalma, durant el concert al Camp de Mart de Tarragona Foto: Jonathan Oca\nGeneral, Tarragona, Ara Malikian, Sergio Dalma, festival d'estiu, agenda


Joan Pons Alzina | @dosamics | 20/11/2015\nEls atemptats terroristes del divendres de la setmana passada de París van ser un autèntic horror, però també ho han estat i ho són de tràgics tots els actes de guerra. Quan mai com avui la humanitat havia assolit uns nivells tan grans de coneixements mèdics per fer possible una esperança de vida que sobrepassa els vuitanta anys, la política, en canvi, sembla que no s'ha mogut dels temps de la barbàrie de la prehistòria. Si la medicina ha permès estirar la llum que dóna un misto, com diu que és la vida el bon amic Ignasi Mascaró, molts encara estan obsedits en bufar. Seguim encaparrotats en voler resoldre els conflictes a bastonades.\nA Occident, fins ara només havíem vist, o havíem volgut veure, la cara amable d'haver fet petit el món per la globalització, solament els seus efectes pretesament bons: el poder consumir, consumir i consumir. Amb els llocs web de les multinacionals de la compravenda podem tenir a les nostres mans amb un no res de temps i doblers qualsevol cosa fabricada a Àsia i així mateix és possible amb l'avió anar a qualsevol racó del planeta. Però, com posen de manifest els crims de París, també el món sencer s'ha fet accessible als qui volen fer el mal. Ja no val a dir que a Europa som lliures dels desastres de la guerra. Per açò el millor que podem fer si volem viure amb pau i tranquil·litat a les nostres llars, és exigir als nostres polítics que despleguin totes les energies possibles perquè hi hagi pau a tot arreu. Ja no val treure els conflictes enfora de les nostres fronteres, com aquell que treu el fems de casa, perquè la circulació planetària ja no té aturador i tot el que va també pot tornar.\nLa política hauria d'haver assumit i fet seva l'ètica de la ciència de la medicina, que, de tan òbvia que és, sembla amagada. Dos són els seus grans principis, fonaments de la disciplina: el primer és el reconeixement, i amb açò no em refereixo a l'exploració que fa el metge quan veu per primer cop el malalt sinó al fet d'assumir la dignitat del mateix malalt, de la persona que necessita ajuda, sigui quina sigui la seva condició. En segon lloc, fer tot el possible i amb els mitjans a l'abast, perquè el malalt deixi de patir i si és possible també sanar-lo. Si hi ha empitjorament pel tractament receptat és sempre per error, no per la voluntat del professional. Tota la història de la medicina és una lluita contra i no a favor del mal. En tindríem molt de guanyat si la política tingués ben assumit aquests principis. Com també podríem aconseguir fer un món un poc millor si s'ensenyessin a les escoles perquè ningú tractés indignament i sense respecte a ningú.\n¿Estaríem a on estem ara amb el conflicte amb Catalunya si Mariano Rajoy i tota la seva cort no s'hagués comportat com una paret? Si ni un ca gosem posar-lo contra una paret, per què aquest entossudiment en maltractar contínuament, en negar el reconèixer l'altre? Tot suposant que l'independentisme plegui veles per «imperatius legals», és desitjable una convivència sense el diàleg i on tot siguin morros?\nAquests dies a la Sala de Ciutadella s'ha tornat a discutir de si és pertinent o no que soni la marxa reial el dia de sant Antoni. N'hi han molts que es pensen que la negativa a la marxa, com també a la bandera espanyola, és només un caprici per fastiguejar, com també creuen que és un caprici entossudit el seguir parlant una llengua diferent a la castellana. Així no es pot anar enlloc. Sense ganes de voler escoltar i intentar estar de la banda de l'interlocutor, sense reconèixer l'altre, només és possible el conflicte. Si a la ferida hi afegim les bactèries del menyspreu, i no la de la pomada, només aconseguirem ben segur una bona infecció.


Wikiloc | Vilanova d'Escornalbou - Castell d'Escornalbou - Duesaigües - Castell Escornalbou - Cim de Les Forques - Vilanova Escornalbou маршрут - Vilanova d'Escornalbou, Catalunya (España)- GPS track\nVilanova d'Escornalbou - Castell d'Escornalbou - Duesaigües - Castell Escornalbou - Cim de Les Forques - Vilanova Escornalbou\nVilanova al Castell d'Escornalbou (похід)\nПереглянуто 393 раз(и), завантажено 15 раз(и)\nUna ruta que si be no és massa llarga, té un parell de trams amb fort desnivell, arribant en algun cas al 49% durant uns cent vint-i-dos metres. Per aquest motiu l’he posat de moderada, però amb calma i al ritme que cadascú tingui, es pot fer sense més. No és exposada i et porta a un indret molt interessant, com és el castell d’Escornalbou i al cim de Les Forques, des d’on dominarem el paisatge del litoral tarragoní, la serra del Trucafort, la Mola de Colldejou i la serra de Llaberia.\nL’estadística del GPS dona un recorregut total de 12,6 Km que es van fer en un temps total de 3 hores i 36 minuts, dels quals 2 hores i 59 minuts van ser en moviment. Té un desnivell positiu acumulat de 690 metres, sortint de la cota 216 i arribant a la màxima de 559 del pàrquing del Castell d’Escornalbou.\nEl tram horari que vaig indicant en cada way point correspon al temps total, incloses les parades. Recordeu que segons el vostre ritme i les parades que feu, podrà variar\nPodrem trobar aigua a Vilanova d’Escornalbou i Duesaigües si entrem al poble. La font que he marcat a mig camí, no raja sempre.\nArribarem al poble de Vilanova d’Escornalbou per la T321, des de la T310 quan estem a prop de Mont-Roig el Camp. Un cop entrem a Vilanova, seguim per la travessera recte fins que trobem un indicador que a l'esquerra hi ha un pàrquing, al costat de les escoles.\nIniciem la ruta per la rampa que hi ha al costat de les escoles i seguim cap al carrer de l’Església. Arribarem a una plaça amb diversos restaurants i bars i un indicador en assenyala cap al Castell d’Escornalbou (WP02 0h05’). Seguim pel carrer que passa pel costat del restaurant ca l’Amadeu i arribarem als afores del poble on la pista asfaltada segueix a l’esquerra però nosaltres seguim per la pista formigonada que surt recte (WP03 0h07’). Continuant per la pista formigonada, arribarem a un desviament amb un senyal cap al Castell d’Escornalbou que hem de seguir a la dreta (WP04 0h 14’). Seguim i als 2 Km des de l’inici, arribarem a un punt on l’indicador de ratlla groga que anem seguint ens indica un gir a l’esquerra (WP05 0h29’). A les hores deixarem la pista i agafem un corriol que ens surt a l’esquerra (la pista que deixem l’agafarem i continuarem més endavant ja que tornarem per aquest corriol). Ara seguim fins una bifurcació que seguirem a la dreta (WP06 0h43’) i després arribarem a la carretera TP3211 0h 44’) per on continuarem a l’esquerra fins arribar al pàrquing del Castell d’Escornalbou (WP08 0h52’).\nSeguim pel corriol que surt a la part NO del pàrquing pel costat d’unes tanques de fusta (WP09). Aquest corriol és molt maco i algun tram encara està empedrat. Però compte que aquestes pedres, si estan mullades rellisquen molt. Anem baixant i quan arribem a veure ja el poble de Duesaigües, arribarem a un indicador que ens assenyala la Font del Galapat (WP10 1h05’). Si hi volem anar és poc tros però no esperem trobar-hi gaire cosa. Un senyal i forat al terra on raja aigua quan ha plogut però no la crec apte pel consum. Això si. El poquet tram de camí es força maco. Arribar a la font (WP11) i tornar són cinc minuts.\nContinuem cap a Duesaigües i ens trobem un indicador (WP12 1h18’) que seguirem cap a l’Argentera. El següent indicador (WP13 1h22’) també el seguirem cap a l’Argentera). Arribem a tocar del poble i seguirem l’indicador cap a Riudecanyes (WP14 1h23’) si no volem entrar al poble.\nPassem pel costat d’una granja en desús i seguim fins arribar a una bifurcació on hi ha un petit rètol que indica cap al castell d’Escornalbou (WP15 1h30’). No li fem cas i ens desviem a l’esquerra, pujant per una pista formigonada que seguirem fins arribar a la següent bifurcació (WP13 1h 39’) a on continuarem recte. Seguim pujant i arribem a una placeta on hem d’agafar un corriol que resta una mica amagat a la dreta (WP17 1h45’).\nAra tocar pujada! Una mica menys de cinc-cents metres i uns quinze o vint minuts, amb un desnivell al voltant del 28%. Passem per sota bosc per un corriol que de vegades sembla perdre’s. L’últim tram d’aquesta pujada es fa per la carena, que està amb arbres i no és gens exposada i ens durà fins a sota del mirador que hi ha al pàrquing del Castell d’Escornalbou (WP08 2h08’)\nSeguim desfent camí per la carretera TP3211 fins tornar a agafar el corriol per on em vingut (WP07 2h17’) i sortim al desviament que abans hem comentat que tornaríem a agafar la pista (WP05 2h30’). Ara podríem desfer camí o seguir cap a l’esquerra per pujar al cim de Les Forques. Si seguiu la mateixa ruta que indiquem, continueu p el tram de pista que no hem fet abans fins arribar a una cruïlla, que agafarem a la dreta passant entre mig de dous pilones de ferro (WP18 2h35’). Seguim per la pista, vigilant el desviament a l’esquerra per pujar al cim de Les Forques, vigilant perquè no està indicat i no es veu (WP19 2h 38’)\nJa l’inici ens fa veure el que serà la pujada. Força dreta fins al cim, amb un desnivell mitjà del 49%. Comença amb terra força solta però després millora. Anem pujant i quan veiem un cúmul de pedres que semblen de la Lluna, ja és el cim (WP20 2h48’). Un cop allí veus que ha valgut la pena els deu minuts de pujada. Veurem tot el litoral Tarragoní, des de Tarragona, el Cap Salou, fins la Serra de Mestral. Cap a l’interior, la Serra de Llaberia, la Mola de Colldejou, la serra del Trucafort, el castell d’Escornalbou amb l’ermita de Sant Bárbara, als peus el poble de Duesaigües amb els seus dos pont ferroviaris, a l’est el pantà de Riudecanyes, ... Tornem desfent camí i veiem el poble de Vilanova d’Escornalbou des del cim. La baixada s’ha de fer amb compte. La part amb la terra més solta la fem com si fos una tartera, clavant talons i de cara. (Hi ha un corriol que surt cap al SO, però no l'he trobat des del cim, però des de la pista si està força marcat)\nUn cop a la pista, continuem a l’esquerra fins arribar al desviament a la dreta per seguir per un corriol que surt ja fent baixada (WP21 3h06’). Seguim aquest corriol força estret i amb forces pedres fins desviar-nos a la dreta a l’arribar a una pista (WP22 3h20’). Arribarem a la zona de les piscines del poble de Vilanova i poc després a un carrer que hem de seguir a la dreta (WP23 3h30’). Arribem a la plaça, ens desviem a l’esquerra pel costat dels rentadors, després pel costat de l’església i d’allí al pàrquing (3h36’)\n03 Desviament dreta\n04 Desviament dreta - Castell d'Escornalbou\n05 Desviament esquerra - seguir corriol\n06 Seguir dreta\n07 Seguir esquerra per carretera TP3211\n08 Pàrquing Castell d'Escornalbou\n09 Seguir camí a Duesaigües\n10 Desviament Font del Galapat\n11 Font del Galàpat\n12 Incador seguir esquerra L'Argentera\n13 Indicador seguir L'Argentera\n14 Indicador seguir Duesaigües, Riudecanyes\n15 Desviament dreta per pista formigonada\n16 Seguir recte\n17 Seguir per corriol dreta\n18 Seguir dreta (entre pilones ferro)\n19 Desviament esquerra\n20 Cim de Les Forques\n21 Desviament dreta per corriol\n22 Desviament dreta\n23 Seguir dreta\nbraulio23 10 черв. 2019\nruta bonita , y fácil de seguir , un poco pesada la subida al Castell , pero nada muy bien . un saludo\nПривіт, запросив вас переглянути цікавий трек Vilanova d'Escornalbou - Castell d'Escornalbou - Duesaigües - Castell Escornalbou - Cim de Les Forques - Vilanova Escornalbou https://uk.wikiloc.com/marshruty-pokhid/vilanova-descornalbou-castell-descornalbou-duesaigues-castell-escornalbou-cim-de-les-forques-vilano-32691736 Regards, Wikiloc - Стежки Світу


Petición · Vallcarca: no més enderrocs i no més veïnes fora del barri · Change.org\nVallcarca: no més enderrocs i no més veïnes fora del barri\nAssemblea de Vallcarca ha iniciado esta petición dirigida a Grupos Municipales\nQuina ciutat construïm?\nL'amenaça ha tornat sobre l'illa de cases situada entre l'avinguda Vallcarca, el carrer Farigola i el carrer Cambrils. Torna a haver-hi la possibilitat que s'enderroqui tot el triangle d'edificis, per construïr-ne de nous, i es canvii la mida de l'illa.\nAquest espai, el triangle (AA5 per tècnics i polítics), és una illa on hi ha 5 edificis habitats per veïnes amb diferents espais comercials actius.\nDues de les reivindicacions consensuades pel veïnat a les Jornades Participatives del 2017 on van participar 91 veïnes i que van quedar plasmades en el document d'autoria veïnal per l'MMPGM 2018, són: prou enderrocs i prou veïnat expulsat del barri.\nEns preguntem per què enderrocar una illa de cases sencera? No hi ha hagut prou enderrocs ja a Vallcarca? Per què no apostar per la rehabilitació? No hi ha hagut propostes per mantenir aquesta peça? I, finalment, ¿Estem davant d'un escull insalvable que tirarà enrere tot el treball realitzat pels veïns i veïnes del barri?\nPer això demanem la teva firma per tal de mantenir els edificis del "triangle" tal i com el veïnat va ratificar durant les Jornades Participatives del 2017.\nMOTIUS I EXPLICACIONS PER MANTENIR EL TRIANGLE\nS'ha treballat durant més d'un any i mig amb els tècnics de l'ajuntament de Barcelona i arquitectes veïnals (Volta, ASF i Arquitecte Gràcia Nord) per encaixar les diferents propostes i fer-les viables tècnicament, mantenint el triangle. Considerem que el resultat és positiu i ho argumentem a continuación.\n1. El projecte ha guanyat un concurs oficial de l’Ajuntament.\nEl projecte Arrels ha guanyat un concurs mantenint els 5 edificis del triangle. Aquest concurs ha estat valorat per una comissió tècnica i pel jurat, compost per l'ajuntament, arquitectes de referència i veïnes. La feina no acaba aquí: s'ha realitzat un procés de participació, representatiu en edats i tipus de veïnat, on s'ha ratificat la voluntat de conservació del triangle. Inclús el veïnat, en un exercici de responsabilitat, va acordar mantenir només 3 de les 5 peces que conformen el triangle i, d'aquesta manera, augmentar l'edificabilitat i millorar la vorera a l'Avinguda Vallcarca.\n2. Compleix els requisits tècnics.\nLa proposta de l'MPGM 2018 juntament amb la modificació de la UA5 entre carrer Medes i carrer Farigola soluciona els requisits tècnics:\n- El carrer Farigola té 11 metres d'ample.\n- A la zona del triangle, l'Av. Vallcarca té 20 m, igual que en el tram de baix. Per tant és prou ample per solucionar qualsevol qüestió de mobilitat.\n- Totes les voreres són prou amples per a compliment de les exigències d'accessibilitat.\n3. Enderrocar contamina i afavoreix el canvi climàtic.\nLa construcció d'edificis emet un 6,4% del total de gasos d'efecte hivernacle de manera directa i representa el 15% de gasos indirectes: per tant és un sector on cal actuar. Els edificis construïts ja tenen una despresa de CO₂ associada. Com més anys dura un edifici, menys petjada ecològica té: aquests es van construir entre el 1930 i el 1936, per tant, només tenen 80 anys de vida i es troben en bon estat per continuar existint.\n4. Tenim major superfície de HPO\nL'actual ordenació (MPGM 2018) contempla en aquestes parcel·les més m² construïts que l'MPGM 2002, amb el manteniment de les construccions. En aquest procés de modificació, a través dels acords de les veïnes i tècnics, s'ha aconseguit reduir els habitatges a preu de venda lliure, passant a ser m² públics amb preus assequibles.\n5. Enderrocar edificis per augmentar un vial?\nEn l'actualitat aquest tram de vial (Av. Vallcarca) té una amplada de 20 m, assimilable als carrers de l'Eixample, traçat que permet la mobilitat fluida en bona part de Barcelona. Es considera que reordenant els 20 m de vial s'ha d'aconseguir una bona convivència entre els diferents agents que usem el carrer.\n6. Quina ciutat construïm? – Prioritzem els fluxos de trànsit rodat?\nA les Jornades Participatives del 2017 va haver-hi una manifestació unànime en contra d'aquesta autopista (Av. Vallcarca) que talla el nostre barri i ens omple de soroll i de contaminació. Considerem més important mantenir els edificis ja construïts i mantenir les traces històriques de la ciutat que no pas augmentar el vial.\n7. Memòria de la ciutat o “borrón y cuenta nueva”?\nQuè és la ciutat sinó un conjunt de capes que s'han anat dipositant al llarg de la historia? Per nosaltres la ciutat no és un full en blanc. L'urbanisme del s. XXI ha de treballar a partir de les preexistències i adequar-les a les necessitats actuals, reciclar el que tenim i reinterpretar. Aquests edificis existents tenen un valor simbòlic, un valor patrimonial, que ens explica el passat i el tipus d'edificacions de la zona. Si afegim el fet que pràcticament la totalitat del barri ha estat eliminada, encara pren més importància la necessitat de conservar els pocs edificis que han quedat.\n8. El que és vell és lleig?\nQualsevol edifici amb una rehabilitació i una reforma pot esdevenir un "edifici maco". Aquests edificis no estan en ruïna, a pesar de tots els anys que porten afectats.\nCreiem que l'MPGM 2018 s'adequa més al barri, és més modern i respon millor als reptes dels nous temps. A més d'haver-se realitzat amb un fort procés de participació ciutadana. Tot plegat, ens porta a afirmar que, sense cap mena de dubte, s'adequa millor al lloc que no pas les torres de "polígon d'habitatges" que s'havien proposat al MPGM del 2002.\nPer a més información i per a llegir la carta completa, feu clic aquí


Com és tradició, en el nostre centre hem celebrat el Certamen literari de Sant Jordi el passat dilluns 23 d’abril. Enguany l’acte ha volgut fer un homenatge al centenari del naixement de Manuel de Pedrolo i un grup d’alumnes ha llegit el començament de la seva novel·la Mecanoscrit del segon origen. Seguidament s’han atorgat els premis del Certamen literari i del Punt de llibre. Aquí podeu llegir els treballs guanyadors.\nVolem agrair la participació de l’alumnat i alhora encoratjar-los a escriure i seguir llegint!\nDepartament de llengües i Comissió de la biblioteca\npoesia: B·A·S·I·C, Mírima Van der Kolk Garriga, 1r E\nprosa: Una vida diferent, Blanca Campos Pardo, 1r A\npoesia: Tu, Marina Vendrell Cuadrado, 4t\nprosa (1r premi): Explosions, Èlia Ros López, 3r A\nprosa (accèssit al 1r premi): Ella, Judith Esteban Vilà, 4t D\nCategoria C (Batxillerat i Cicles)\npoesia: Ofegada, Iva Petrova Ivanova, 2n Bat B\nprosa: Sant Jordi del segle XXI, Anabel García Muñoz, Bat nocturn\nIgnacio Ferreira Nieves, 3r C\nTrobada anual d’alumnes de llatí\nEl passat 13 d’abril els alumnes de 4t d’ESO que cursen l’optativa de llatí han assistit a la “VIII trobada anual d’alumnes de llatí” que organitza l’equip de clàssiques de l’ICE.\nAquest any s’ha celebrat a Caldes de Malavella i hi han participat 630 alumnes de 35 instituts de tota la província. Els alumnes han pogut participar en tallers de diversa temàtica, assistir a una obra de teatre i conèixer les termes romanes de la població.\nNotícia a altres mitjans (La Selva TV)


Apartment Porec UV-1885 Porec Croàcia - Ofertes d'hotels amb els MILLORS DESCOMPTES EN LÍNIA\nMés informació sobre Apartment Porec UV-1885\nConvenientment situat a Porec, Apartment Porec UV-1885 és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Porec. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, aparcament de cotxes.\nL'ambient de Apartment Porec UV-1885 es reflexa en cada habitació. aire condicionat, calefacció, aparell de televisió, TV satèl•lit/cable, nevera són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Porec, el Apartment Porec UV-1885 és el lloc perfecte per una estimulant i emocionant escapada.


Què hi hem d'anar a fer, a Madrid? (Marina Llansana)\nQuè hi hem d'anar a fer, a Madrid?\n4 min. 15/08/2011 00:00\nEl debat sobre si l'independentisme s'ha de presentar o no a les eleccions espanyoles és la prova que hi ha un independentisme residual instal·lat en una mena de Dia de la Marmota en què és impossible superar debats: quan ja sembla que ho hem aclarit i ens hem posat d'acord, al cap de quatre anys (aquesta vegada menys: 3 i 8 mesos) torna la cantarella d'"els independentistes no hi hem d'anar a fer res, a Madrid". Uf. Com diu Carod-Rovira, res no esgota tant com la defensa de les obvietats.\nSi l'independentisme ha d'anar a Madrid és, en primer lloc, perquè el nacionalisme no ha fet els deures. Tants anys de grup propi de CiU al Congrés espanyol han servit per donar majories absolutes a canvi de tenir complicitat amb el poder més que no pas a canvi d'obtenir més recursos per a Catalunya. Per justificar el paper dels nacionalistes a Madrid s'han bastit diverses coartades ideològiques, com aquella que deia que els catalans havíem d'arreglar Espanya, que l'havíem de modernitzar perquè en sortiríem tots beneficiats. Després vam passar per aquella etapa en què la clau de tot era fer pedagogia: "Hem d'anar a Madrid a explicar-nos, que ens coneguin". Fins que ens vam adonar que el problema no era que no ens coneguessin; era que ja ens coneixien i no els agradàvem. I encara hi havia aquell altre argument segons el qual s'havia de donar suport al govern espanyol per garantir l'estabilitat; tot era parlar de responsabilitat i alguns líders catalans competien per demostrar qui tenia un més alt sentit d'Estat (espanyol, naturalment).\nEn aquesta darrera etapa, la del duranisme, cap coartada ideològica ha tapat el fet que s'ha anat a Madrid a buscar complicitats amb els cercles de poder. N'hi ha exemples flagrants, com en el cas d'aquella esmena que CiU va presentar el 3 de novembre del 2010 als pressupostos de l'Estat per compensar econòmicament les empreses concessionàries de les autopistes radials de Madrid perquè tenien pèrdues (o menys guanys dels previstos), i ho van fer sense cap pudor tot i que Ferrovial -una de les beneficiades per l'esmena de CiU- ja estava llavors assenyalada pel fiscal com a presumpta pagadora de comissions a CDC per adjudicacions d'obra pública. O com en el cas de la llei de l'audiovisual espanyola aprovada el gener del 2010 amb el suport de CiU, una llei que afebleix el sistema audiovisual públic, que fa servilisme amb els interessos dels lobis privats, que consagra el centralisme de Madrid (en un sector en què Catalunya és potentíssima) i que envaeix competències autonòmiques.\nEl cas del PSC no és gaire més esperançador. Han fet el paper de la trista figura amb 25 diputats hostatges del PSOE que no han tingut veu, que no van saber respondre a la sentència humiliant del TC i que han votat desenes de vegades en contra d'ells mateixos, és a dir, en contra de lleis aprovades pel Parlament de Catalunya i impulsades pel mateix PSC. Hi ha una anècdota molt il·lustrativa d'aquesta esquizofrènia política: el 13 de desembre del 2005 va intervenir al Congrés de Madrid la diputada del PSC Lídia Santos en defensa d'una llei aprovada al Parlament de Catalunya per tal que la Generalitat pogués recórrer al TC per exigir competències. Defensant el vot contrari del PSOE va intervenir el seu marit, Jordi Pedret, diputat socialista per Barcelona.\nAmb una CiU pendent dels negocis i un PSC segrestat pel PSOE, calen diputats catalans que vagin a Madrid a defensar l'estat del benestar perquè, mal que ens pesi, encara és allà on es decideix el marc jurídic de bases en matèria de pensions, salaris, salut, condicions de treball, seguretat i immigració. Calen representants polítics que vagin a Madrid a negociar el concert econòmic o, per dir-ho en el llenguatge eufemístic convergent, el pacte fiscal. Que batallin per l'eix mediterrani i per la planificació energètica, per tenir presència directa en els òrgans de govern de la UE i per desencallar el fons de rescat de peatges.\nJa sabem que l'Espanya plural no existeix, que el federalisme és inviable i que l'autonomisme ha tocat sostre. Ja sabem que amb Espanya no hi ha un projecte polític comú possible, però encara són els amos de moltes decisions que afecten els ciutadans de Catalunya. En tenim molta, de feina, a Madrid. Aquests personatges que promouen l'abstenció per desmobilitzar el vot independentista no es deuen haver adonat que els bascos -tan idolatrats per aquest independentisme- bé que hi van, a Madrid, i hi van fent pinya per reclamar el que els pertoca.\nMadrid és la trinxera. N'hi ha que potser creuen que es poden guanyar batalles sense moure's de casa. Però la història diu que sense anar a la trinxera no hi ha victòria possible.


Salmó marinat a l’escandinava – Cuinejar\n…o el que s’anomena Gravlax a Suècia. Un manera senzilla i gustosissima de menjar salmó. També se’n pot dir Raved laks (en danès), Gravlaks (en noruec), Graavilohi (en finès) o Graflax (en islandés). Sigui com sigui, l’etimologia és la mateixa i prové de la paraula sueca “grav” (que significa excavar o fer un forat a terra) i “lax o laks” que significa salmó. I el que explica és la manera de preparar-lo, ja que el salmó “s’enterra” sota una capa de sal, sucre i ànet.\nUn llom de salmó (podem utilitzar el noruec de La Sirena)\nDues patates Monalisa mitjanes\n150 gr de sal gruixuda\n150 gr de sucré moré\nUn bon grapat d’ànet fresc picat\nBarregem la sal, el sucre i l’anet i cobrim completament els lloms de salmó per totes bandes. Ho deixem reposar tapat d’un dia per l’altre.\nL’endemà, netegem el llom sota un raig d’aigua, l’assequem amb paper de cuina i el laminem amb un ganivet que talli ben fi.\nEl mengem a temperatura ambient servit sobre una rodanxa de patata bullida tèbia o una llesca de Knäckebröd.\nI ja que estem escandinaus avui, que millor que els ABBA cantant Waterloo, uo uo uo…..em recorda un viatge memorable amb els nens Anguera i les nenes asseguts al seient del darrera berrejant la canço cada cop que algú mencionava la paraula “Waterloo“…


Més arbres i més eficiència energètica a Lleida: el confinament no ens atura -\nPosted on 27 abril 2020 27 abril 2020 Posted in Ciutat per viure, Notícies, Paeria and tagged Regidoria habitatge i transició ecològica, transició energètica.\nTeníem prevista la presentació de l’Agència de l’Energia de Lleida la mateixa setmana que es va iniciar el confinament. Enmig de la incertesa, l’equip de Transició Ecològica va valorar que durant el confinament podia ser útil per a la ciutadania explicar-los com podien estalviar energia i fer baixar la factura en uns dies on el consum domèstic s’ha incrementat. I dit i fet, cadascú des de casa, vam agilitzar la creació del nou espai web, vam crear infografies i vam presentar telemàticament una campanya que ens consta que ha estat útil a la gent. Davant l’alteració dramàtica de la quotidianitat ens toca ressituar-nos, fent de la necessitat virtut, tenint clar que la prioritat és la vida, que la gent sempre ha d’estar al centre, i portant a terme, de manera transversal per part de totes les regidories, polítiques que ens permetin viure amb més harmonia amb l’entorn.\nEn aquesta voluntat de ser útils a la gent i de contribuir a una vida més sostenible hem donat el tret de sortida a aquesta campanya informativa per difondre consells d’ús i estalvi d’energia adreçats a particulars, autònoms i pimes i recollits al web lleidaenverd.paeria.cat/agencia-energia-lleida a través de l’Agència de l’Energia de Lleida, l’organisme de l’Ajuntament de Lleida que té per objectiu fomentar la transició energètica al municipi mitjançant l’impuls de projectes d’eficiència i estalvi energètic, i la promoció de les energies renovables, a més a més de ser un punt d’informació i assessorament per a la ciutadania i empreses que ho sol·licitin.\nDes que vam declarar al setembre l’emergència climàtica a Lleida hem posat en marxa un seguit de mesures com són les bonificacions per a les instal·lacions d’energia fotovoltaica o bé l’impuls a la plantació d’arbres\nPropostes que ampliem ara amb la difusió d’un ampli ventall d’opcions per a l’eficiència energètica i per l’ús de les energies renovables, fent-ho també des d’un vessant social per a combatre la pobresa energètica i incorporant un servei d’assessorament on-line apte per a temps de confinament. Treballar des de casa no ens ha impedit tampoc presentar convenis de col·laboració amb 3 entitats animalistes i protectores de Lleida que han d’aconseguir augmentar les adopcions del Centre d’Acollida d’Animals de Companyia.\nEn l’actual situació de crisi, provocada per l’emergència sanitària de la Covid-19, no s’ha aturat l’activitat a la Regidoria. En aquesta reinvenció col·lectiva on tothom estem instal·lats, hem incidit aquests dies en feina que podem fer des de casa. I, és clar, tot no es pot fer amb teletreball. Algunes intervencions han quedat necessàriament paralitzades, com la plantació d’arbres per millorar les condicions del verd urbà de la ciutat. Per sort, en aquesta qüestió ens havíem alçat ben d’hora, i tan sols han quedat per plantar 37 arbres que s’incorporaran a la plantació del proper hivern, l’època de l’any òptima per a la plantació. La gran majoria de l’arbrat previst es va poder plantar abans del confinament: 862 arbres que en els seus primers dies estan comptant amb unes condicions magnífiques d’arrelament i brotada per la primavera plujosa que vivim.\nÉs urgent una mobilitat més sostenible a Lleida\nSabem que per deixar enrere un model que sobreexplota el planeta i que es basa en energies i transport contaminants cal anar molt més enllà, estirar el carro de la mobilitat sostenible des de la regidoria de transició ecològica però fer-ho de manera transversal amb totes les regidories, en especial a la de mobilitat. I fer-ho sense demora per adaptar la ciutat, per exemple, posant més facilitats a la circulació en bicicleta, que com ens recorden des de En Bici Per Lleida, més que mai és el vehicle ideal per desplaçar-se: individual, que permet fer exercici i que no emet gasos contaminants. Ple suport a la proposta de carrils bici provisionals en llocs com Príncep de Viana, Passeig de Ronda o els accessos als polígons.\nAmb totes les dificultats que vivim aquests dies, però no ens podem adormir en posar en marxa els compromisos que vam assumir amb Lleida: la crisi és una oportunitat per actuar en camps com el de la mobilitat\nCal generalitzar la Zona 30, fent una ciutat més amable i segura. I cal ampliar els espais amb prioritat per a vianants per permetre la necessària distància entre persones, una distància social que en moltes voreres estretes ara mateix no queda garantida. Cal incorporar quan convingui espais fins ara destinats a l’estacionament, i tot això es pot fer sense obra, amb baix cost. Posar la gent al centre de la mobilitat també vol dir convertir en zona de vianants grans espais del centre de la ciutat i crear zones i rutes de baixa contaminació amb restricció del vehicle privat.\nConvidem a la ciutadania a que segueixi fent-nos arribar propostes perquè, malgrat la dificultat afegida que suposa aquesta crisi multidimensional, en sortim amb una ciutat més neta, on les persones i la vida siguin el centre.\nPlantada d’arbres a La Bordeta\n← Malgrat l’aturada pel Covid, la…\nTanca la caixa Pandora →


Món Sant Benet (Manresa) | Turisme d'Olesa de Montserrat\nMón Sant Benet (Manresa)\nMón San Benet (MSB) és un centre cultural patrimonial creat l’any 2007 que aplega diferents espais i serveis culturals, turístics, d’oci i científics. El conjunt de MSB reuneix el Monestir medieval Sant Benet del Bages, la seu de la Fundació Alícia i l’Hotel Món.\nEl monestir benedictí de Sant Benet de Bages és un dels conjunts monàstics de l’Edat Mitjana més ben conservats de Catalunya. Fundat l’any 960 per uns familiars dels vescomtes del Conflent, l’església va ser consagrada el 972 amb la presència del Comte Borrell de Barcelona. Als seus orígens va acollir les relíquies de Sant Valentí per concessió directa de Roma, de qui va obtenir visat papal.\nVisites amb reserva prèvia de dimarts a diumenge\nCamí de Sant Benet de Bages, s/n (Sant Fruitós de Bages)


Extrema dreta, una influència implícita\nImatge extreta d'Odissey\n"Hace años que retiro la palabra a quienes justifican o restan importancia a la violencia machista. Son muchos, lo que mi menguante vida social agradece. Así se lucha contra la tolerancia social. Y el mayor problema de la violencia machista es precisamente la tolerancia social"\nCristina Fallarás. Escriptora i periodista.\nEns estem familiaritzant amb el fet que els polítics d'extrema dreta a Espanya, els noms dels partits dels quals m'estimo més no recordar per tal d'evitar arcades, fomentin l'odi cap a tot tipus de col·lectius, amb la finalitat de recaptar vots. Els grups que esdevenen diana de la seva rancúnia i set de venjança són nombrosos. La capacitat per vomitar bilis és ben generosa: persones migrants, feministes, activistes LGBTI, republicans, musulmans, separatistes... Aviat no quedarà ningú que sigui immune a la llefiscosa teranyina ultra, estesa per incomptables institucions.\nUna de les estratègies utilizades en la croada de criminalització i deshumanització és la d'acusar les víctimes de tot tipus de greuges sense esmentar mai, evidentment, el sofriment generat pel seu propi discurs difamador, el qual forma part d'un terrorífic arsenal de persuasió, emparat per una àmplia cobertura mediàtica.\nEn els consultoris dels psicòlegs i en molts altres contextos, es posa de manifest la crispació generada per la normalització d'una violència atroç que ha passat a formar part de l'atmosfera cultural del món actual. Combatre-la és encara més complicat d'allò que podria semblar a priori. Tal com apunten diverses investigacions sobre prejudicis racials, per exemple, tot i que a nivell explícit hom pugui sostenir un posicionament antiracista, implícitament es pot posar de manifest la integració dels valors discriminatoris, els quals afavoreixen l'aparició de comportaments inesperadament hostils.\nEn la inoblidable pel·lícula «Endevina qui ve a sopar» (1967) Spencer Tracy interpretava un pare declaradament progressista, que havia educat la seva filla en la defensa de la igualtat racial però, no obstant això, es mostrava profundament contrariat quan la noia li comunicava que desitjava casar-se amb un home negre. El fet de viure en una societat on el racisme, l'homofòbia, el masclisme, la xenofòbia i la demofòbia estan institucionalitzats té les seves conseqüències, encara que des de la trinxera educativa o cultural es facin esforços importants per a pal·liar-ne la influència. ¿Quants de nosaltres passaríem una «prova del cotó» com la que plantejava el film dels anys seixanta?\nPer descomptat, defenso que els psicòlegs ens hem de posicionar obertament en contra de la normalització de la retòrica de l'odi, precisament per evitar que penetri en nous àmbits de la societat i incideixi en el nostre comportament a un nivell que ens costi cada cop més de regular. Els gestos clars i contundents per a combatre l'extrema dreta són tan necessaris com l'aire que respirem. No s'hi valen mitges tintes.\npolítica racisme violència masclista


administrador – Blog ESO\nPublicat a Juny 20, 2018\nEls nostres videojocs\nAvui l’alumnat de TIC de 4ESO ha exposat el seu videojoc final a la resta dels seus companys els quals han pogut exercir com a betatesters dels seus projectes. Al finalitzar la mostra, l’alumnat ha valorat cada un dels videojocs per poder donar noves idees als disseneyadors i programadors.\nPublicat a Març 6, 2018\nSant Jordi – Seguiment 6 de març\nEl temps corre, i els alumnes de 3 ESO van enllestint feines. Publicitat finalitza amb el tríptic i comença amb les ofertes del bar! Música i so, continuen amb la tria de cançons, mentre que els nostres jutges comencen amb la tria de premis, a part, prínceps i princeses ja són escollits. Quina emoció!!! Finalment, ja tenim les nostres butaques reservades, ja que els nostres acomodadors ens han buscat el millor lloc per nosaltres!\nUna nova sessió de Sant Jordi\nAvui, dimarts 23, podem observar el procés que estan fent les comissions. Avancen molt ràpidament. La comissió de jutges ja tenen gairebé acabat el famós tríptic. Els acomodadors han començat a decidir les posicions de cada un d’ells, de cara al moment de l’obra. La comissió de prínceps i princeses, estan decidint quins seran els escollits d’aquest any. El departament de música i so ha començat a escollir les respectives cançons. La comissió de publicitat ja tenen fetes les acreditacions pels acomodadors, i també han començat a aportar idees pel cartell.\nPublicat a Setembre 15, 2017


Blog Sport: Molt satisfets\nLa segona meitat va canviar de registre i es va veure un futbol més dinàmic amb ocasions pels dos equips. L'àrbitre va expulsar Ruben, defensor del Salou, al 67'. Tot i aquest handicap, els salouencs va saber aguantar les envestides sallenques i el marcador no es va moure. És el primer partit de l'any en què la Salle no aconsegueix marcar.\nAl final del partit, gran alegria entre els jugadors i els aficionats visitants que celebraven l'ascens i el títol de lliga. La decepció, però, va invair la grada formada majoritàriament per jugadors i seguidors de l'Astorga que havien vingut a animar l'equip que feia jornades havien volgut anul·lar a base de violència. Els jugadors de la Salle, molt satisfets del partit, es van retirar orgullosos amb la temporada que han signat. Tot i no tenir premi l'any ha estat molt positiu i la tercera plaça demostra el grau de competivitat que han assolit els de J. Juncosa en aquesta campanya. No oblidem que encara queden un parell de partits, amb rivals molt assequible; però seria bo sortir al camp amb les mateixes ganes que s'han vist durant tota la temporada. El primer d'aquest rivals és l'Alcover que va sorprendre a la primera volta tot i que es guanyés per 3-0. El Cadet B continua sense aixecar cap i ha empatat al camp de la Selva del Camp per 5-5.\nAquest divendres els jugadors i l'entrenador del Cadet A van anar a sopar a la Pizzeria Góndola de Reus en motiu de la conclusió de l'any, en privat. El sopar també va comptar amb la presència de l'Edu.\nLa Salle: Pol; Sabaté, Celma, Veciana, Lluís; Arnau, Juncosa, Frigola, Oriol; Pardo i Ametllé. Al descans va entrar Víctor i durant la segona part Ferré. No van poder disputar el partit els lesionats Montes i Dídac i els absents Andreu i Poy.\nSalou: Rubén, Áxel, Míchel, Cristhiam, Alejandro, Adrián, Manel, Israel, Carlos, Aitor, Fabián, Jairo, Johnny i Yuriy.\nÀrbitre: Aser Rodríguez García. Va ensenyar targeta groga al local Frigola i als visitants Cristhiam, Johnny i Rubén, aquest últim va ser expulsat per doble groga. Bon arbitratge sense errades trascendents.\nPublicat per Andreu Garcia en dilluns, d’abril 23, 2012


El Reial Club Nàutic rep la visita del Nobel de Química, Richard R. Schrock - Reial Club Nàutic de Tarragona\nVisitant de luxe ahir al Reial Club Nàutic. Richard Schrock, premi Nobel de Química, va visitar ahir les instal·lacions del Reial Club Nàutic de Tarragona (RCNT), convidat per la nova junta del Club.\nSchrock participa en les jornades divulgatives organitzades pel Centre d’Innovació AMIC i la Universitat Rovira i Virgili (URV), en col·laboració amb la Fundació Tarragona Smart Mediterranean Region, la Càtedra Tarragona Smart City, el Port de Tarragona i l’Associació Empresarial Química de Tarragona (AEQT), entre d’altres, que tindran lloc els dies 6, 7 i 8 de maig a la URV.\nLa presidenta del RCNT, Andrea Mazzanti i Coia Vilallonga, com a vicepresidenta del club, van saludar el premi Nobel, que va estar acompanyat de l’investigador i doctor en Química, Henrik Gulyás i Sandra Ramos, organitzadora del cicle divulgatiu.\nEl RCNT va lliurar als visitants un record del RCNT i va convidar Schrock a veure Tarragona des del mar, amb una sortida amb el veler Fol a Voil, patronejat pel soci Alejandro Romero.\nLa presència del premi Nobel a la ciutat de Tarragona, s’emmarca en unes jornades divulgatives que també comptaran amb la presència de l’actual ministre de Ciència i Innovació Pedro Duque.


Milers de persones omplen la Puerta del Sol per demanar un canvi del sistema polític i econòmic\nNova concentració massiva a Madrid en contra de la gestió que fa la classe política de la crisi econòmica. Milers de persones han tornat a ocupar la Puerta del Sol, després que dilluns un centenar joves que hi estaven acampats en van ser desallotjats. Aquesta nova protesta -amb el suport de la plataforma Democràcia Real, Ja! i altres moviments ciutadans- s'ha organitzat a través de les xarxes socials. És el segon acte de protesta que fa la societat civil, després de les manifestacions que es van viure diumenge a les principals ciutats de tot l'Estat. Els manifestants reclamen un canvi en el sistema polític i econòmic perquè consideren que l'actual model està obsolet. Està previst que al llarg de la tarda les mobilitzacions continuïn.\n18/05/2011 - 00.03 Actualitzat 30/05/2011 - 19.38\nDesenes d'efectius policials han establert un cordó de seguretat davant la seu del govern regional madrileny i al voltant de la coneguda plaça madrilenya. El trànsit ha quedat tallat als carrers pròxims a la Puerta del Sol per la quantitat de gent que s'hi ha aplegat. La protesta, però, s'ha desenvolupat sense incidents i els organitzadors l'han qualificada de "pacífica i honesta".\n"Que no, que no ens representen", "ZP ens ha fallat i ens reprimeix" o "No hi ha prou pa per a tant de xoriço" són alguns dels crits que s'han sentit a la popular plaça madrilenya. El crit unànime ha estat, però, "No ens n'anem". La protesta no té uns organitzadors i s'han format petits grups que miren de repartir-se les tasques de comunicació, neteja i per portar begudes i menjar.\nA més, s'ha desplegat una gran carpa de plàstic al mig de la plaça i els manifestants han obert un web per millorar-ne l'organització.\nLes protestes s'han repetit en les últimes hores en diverses ciutats de l'Estat. Unes dues-centes persones s'han aplegat a la plaça de l'Ajuntament de València a la concentració convocada pel moviment Democràcia Real, Ja! en senyal de suport als joves detinguts a l'acampada de Madrid. Les protestes s'han repetit a Santander, Valladolid, Granada, Màlaga, Sevilla, Bilbao o Barcelona, entre d'altres.\nLlibertat amb càrrecs per als detinguts\nDesprés de la marxa del 15-M hi va haver aldarulls, que van acabar amb 19 detinguts i diversos ferits lleus. Com a protesta, diverses desenes de persones van acampar a la Puerta del Sol, on van passar la nit de diumenge a dilluns, amb la intenció de quedar-s'hi. Dilluns a la nit, la policia va procedir al desallotjament de l'acampada. Aquests grups van tornar a organitzar protestes a través de les xarxes socials que han culminat en les diverses concentracions d'aquest dimarts.\nL'evolució de la protesta madrilenya es pot seguir a través de les etiquetes del Twitter #yeswecamp, #nonosvamos o #acampadasol.\nLa Junta Electoral Provincial de Madrid prohibeix la concentració\nPrecisament davant d'aquestes mobilitzacions, la Junta Electoral Provincial ha desautoritzat la concentració convocada per aquest dimecres a la tarda a la Puerta del Sol perquè considera que no hi ha "causes extraordinàries i greus" que justifiquin la concentració" i perquè "la petició de vot responsable podria afectar la campanya electoral i la llibertat del dret dels ciutadans a l'exercici del vot".\nAmazon ven el seu centre del Prat al fons sobirà de Corea i s'hi quedarà de lloguer\nLes protestes s'expliquen a la xarxa\nLa policia desallotja per la força els 200 acampats a la Puerta del Sol\nLes acampades dels indignats assoleixen ressò internacional\nLa Puerta del Sol, centre de les protestes


Rebuig unànime a la proposta de Naudi de vetar tatuatges al Consell\nLa tradicional sessió de Sant Tomàs al Consell General.\nActualitzada 22/06/2021 a les 10:31\nLa totalitat de grups parlamentaris, excepte Ciutadans Compromesos (CC), van mostrar ahir el rebuig a la proposta de Carles Naudi per al codi de conducta que està treballant el Consell, en què es veten els tatuatges i les dilatacions visibles i s’imposa el vestit, la jaqueta i la corbata. Encara que en un comunicat CC va intentar ahir endolcir la proposta afirmant que tots els consellers han de vestir igual “per evitar fer diferències”, i que el respecte a la institució del Consell General passa pel fet “de no dur tatuatges visibles quan continguin expressions o imatges obscenes, que incitin qualsevol tipus de discriminació, o amb un contingut contrari als principis, els valors i les atribucions del càrrec”. Segons CC, no hi ha oposició als tatuatges, però sí, per exemple, “a lluir una esvàstica o un missatge xenòfob o racista”.\nTot i així, la proposta que està en mans dels grups especifica que no es poden dur tatuatges o dilatacions en zones visibles, i tampoc “accessoris o vestimenta que impliqui la pertinença a una religió concreta”.\nTant l’oposició socialdemòcrata con els seus socis parlamentaris es van oposar ahir a aquestes exigències, compartint la mateixa argumentació, l’exercici de la política no té res a veure amb la vestimenta o els tatuatges, és el poble qui vota els representants i alguns dels punts de la proposta podrien xocar amb la Constitució. Terceravia no va fer declaracions.\nDes de DA, Carles Enseñat va apel·lar a la llibertat individual i va defensar que fer política no està en disputa amb els gustos, ni corbates o arracades. Fins a l’extrem que legalment no es podria evitar que un polític exhibís un símbol nazi “perquè no està prohibit per cap llei, com sí que passa a Alemanya, encara que ens repulsi aquesta simbologia”. El president dels demòcrates entén que l’assistència al Consell General comporta vestir amb correcció, “però no és pot limitar la llibertat de qui vulgui vestir amb texans o no dur corbata”. Per exemple, a la sessió tradicional de Sant Tomàs les dones vesteixen de negre i blanc, “encara que no està escrit en lloc i la dècada del 1990 un conseller venia amb texans”, va rememorar Enseñat.\nLa síndica general, Roser Suñé, ja va indicar a Naudi que la proposta quedaria encallada, tot i donar suport a vestir de gala per Sant Tomàs i la Constitució, en la resta de sessions va defensar que es tracta d’una decisió personal que no es pot limitar.\nPer Enseñat, només es podrien posar limitacions i prohibicions per la via judicial.\nDes de les files liberals, Ferran Costa va sostenir que no es pot anar en contra dels “principis fonamentals i llibertats individuals, i com a liberals no estem d’acord en cap intromissió ni a restringir les llibertats dels consellers, que són elegits pels ciutadans en funció de les seves capacitats”.\nPer part de l’oposició, Judith Salazar es va mostrar partidària d’evitar símbols que poden ferir sensibilitats, i això sí que es podria regular en un codi de conducta. Salazar té un tatuatge, com alguns altres consellers o conselleres. “Es tracta d’una qüestió d’estètica que no impedeix fer política igual de bé que el senyor que porta corbata”, i va donar per fet que a ningú se li passarà pel cap anar a una sessió parlamentària “amb un escot molt pronunciat o amb bermudes”. “Si s’ha de dur corbata, també el cabell ha de ser curt, és una línia molt fina”, va qüestionar la consellera del PS.\nSalazar va titllar de “fora de lloc” que es vulguin dones amb vestit. “La roba no ha de ser un estereotip de gènere i som lliures d’anar amb faldilles o pantalons”, va rematar la política de l’oposició, per a qui es tracta d’un debat “una mica frívol perquè hi ha afers molt més importants”.\nELS ARGUMENTS DEL CODI DE CONDUCTA\nCiutadans Compromesos va defensar una proposta dirigida a protegir el respecte a la institució, història i tradicions del Consell General. Entre elles, que tots els consellers han de vestir igual per evitar fer diferències. “Entenem com a respecte el fet de no dur tatuatges visibles, quan continguin expressions o imatges obscenes, que incitin a qualsevol tipus de discriminació o amb un contingut contrari als principis, els valors i les atribucions del càrrec.” També és símbol de respecte complir amb l’ús de la vestimenta tradicional i el tricorni.\njoan va dir..Payasso es qui diu payassades\nExactament això mateix dic.\nPere lo transparent va dir..Potser lo que ens mereixem es una societat mes oberta i plural. El teu comentari reflexa que tu i C.C. no soporteu gent que no pensa com vosaltres ... ( ultra-conservadors )\nEls ultra comunistes tampoc deixen que ningu pensi diferent a ells, no creguis\nSi cap lladre amb corbata hagues robat mai al Principat ara mateix seriem el pais mes ric del món.\n#41 Pere lo transparent\nRodrigo va dir..A mi no em sembla que el comentari de "imatge" de por, tot el contrari, desborda sentit comú, el que fa por són comentaris despectius com el teu sense argumentació alguna, no és d'estranyar que els nostres polítics siguin cada vegada siguin més frikis, amb una població sense criteri ni transcendència, pot ser és el que mereixem.\nPotser lo que ens mereixem es una societat mes oberta i plural. El teu comentari reflexa que tu i C.C. no soporteu gent que no pensa com vosaltres ... ( ultra-conservadors )\n#40 Audie Norris\nUn mal dia per la botoxcracia\nCiutadana1 va dir..Al parlament...ÈTICA I, ESTÈTICA!!! NO ES POT ANAR FET UN PALLASSO.\nPayasso es qui diu payassades\nTens tota la raó!! Clar que si!!! Els lladres només són els que porten tatuatges o dilatacions!! Els que van en corvata MAI roben!!!!! A veure si entres ja d una vegada al segle XXI!!!! Que alguns sembleu els vostres avis!!!!!\nAl parlament...ÈTICA I, ESTÈTICA!!! NO ES POT ANAR FET UN PALLASSO.\n#36 Nets i arreglats.\nEsta be que s'exigeixi anar vestit amb compostura, que es el que toca quan un representa els ciutadans. Ara bè,tampoc és tracta d'anar com si un anés a fangar a l'hort (com alguns veïns han fet). Una cosa es la llibertat i un altra la cortesía i el bon gust, i en principi haurien d'anar de la ma. Un parlament no es un hort. Hi ha protocols que son molt correctes, pels diferents usos i costums socials i no s'ha de confondre la llibertat amb anar vestit adequat a la circunstancia. Ja s ben trist que s'hagi de recordar. Els, tatuatges som una horterada majúscula, i una cosa es un tatuatge discret i un altra anar fet un cristo de pintura\nDubte va dir..No entenc que té a veure anar tatuat o no per ser un bon professional. Hi ha grans professionals que van tatuats per ex. Josef Ajram, una altra cosa és que al seu lloc de treball els ensenyi o no, però alguns crec que no els pot ocultar gaire.\nOsti, jo tampoc comparteixo discriminar per dur tatuatges o el cabell curt, pero no tornis a agafar com a exemple de bon professional al Ajram, es algu que ha fet perdre calers a molta gent


Educació emprén un projecte innovador de construcció de drons amb finalitats socials i mediambientals – Ajuntament d'Elx\nLa Regidoria s’alia amb l’empresa del Parc Científic de la UMH “El Caleidoscopio” per a desenvolupar l’activitat en quatre instituts del municipi, amb la finalitat de despertar en l’alumnat vocacions científiques i tecnològiques de manera pràctica i directa\nL’Ajuntament d’Elx s’ha aliat amb l’empresa “El Caleidoscopio” –pertanyent al Parc Científic de la UMH– amb l’objectiu d’oferir els més avantguardistes mètodes d’innovació educativa als centres de la localitat.\nLa responsable de l’àrea d’Educació, María José Martínez, acompanyada pel director de la mercantil, Ricardo Domínguez, ha presentat el projecte La Fira Aèria, del qual es beneficiaran en el present any acadèmic estudiants de tercer i quart de secundària obligatòria i batxillerat dels instituts Misteri d’Elx, Monserrat Roig, Sixto Marco i Victoria Kent.\nConcretament, La Fira Aèria, que busca “formar i emocionar”, en paraules de l’edil, posseeix la pretensió de despertar vocacions tecnològiques i científiques mitjançant la pràctica directa en classe. L’alumnat podrà construir els seus propis drons per a, posteriorment, emprar-los en el municipi amb finalitats socials o mediambientals. La primera fase, la d’instrucció del professorat, que obtindran el suport tècnic i seguiment per part “d’El Caleidoscopio”, està en desenvolupament en aquests moments. Es preveu que els treballs erigits per l’alumnat es facen públics a la primavera.\n“Amb La Fira Aèria volem formar joves que senten la tecnologia com un mitjà, i no com una fi, per a millorar la societat”, ha manifestat Domínguez, qui ha dit que és una manera d’animar als universitaris del demà a estudiar carreres de tipus científic i tecnològic, amén d’introduir noves metodologies en l’àmbit educatiu. “Elx, gràcies al Parc Empresarial i al Parc Científic, compta amb un ecosistema particular que cal mostrar a l’alumnat, per a ensenyar-los les que poden ser les professions del futur”.\nA més de per el Consistori il·licità i la UMH, La Fira Aèria compta amb l’aval i la col·laboració de la Universitat de València (UV) i el CEFIRE. Martínez, ha conclòs enaltint el vessant innovador del projecte: “Entenem que des de la Regidoria és necessari apostar per aquesta mena d’iniciatives”. Així mateix, l’edil ha afirmat que, per al pròxim curs, espera acostar l’activitat “a quants més centres educatius, millor”.


El segon partit de la setmana, a Milà\nEls blaugranes, líders en solitari a Europa després de cinc jornades, visiten l’Olimpia de Milà (20 h)\n31 d’oct. 19\nEl Barça visita aquest divendres 1 de novembre, a les 20 hores i en directe per DAZN, l’AX Armani Exchange Olimpia de Milà en la que serà la sisena jornada de l’Eurolliga. Serà el segon dels tres partits que els de Pesic disputen aquesta setmana i arriba en un gran moment per als blaugranes: triomf contra el València Basket al Palau (83-77) i lideratge de la competició amb un balanç de 5-0.\nTé una plantilla amb grans noms i que s’ha renovat amb figures de primer nivell. Amb Ettore Messina a la banqueta, l’Olimpia de Milà compta amb Sergio Rodríguez, Luis Scola, Jeff Brooks, Nedovic, Micov, Roll, Gudaitis, White, Tarczewski, Della Valle o Mack, entre d’altres, que són jugadors amb experiència a Europa i que també han ajudat l’equip italià a situar-se a la part alta de la taula amb un balanç de 4-1.\nSvetislav Pesic va recuperar Víctor Claver per a l’últim partit contra el València Basket i s’ha endut a Milà un total de 13 jugadors, entre ells Malcolm Delaney, que segueix recuperant-se de les seves molèsties a l’adductor i que serà dubte fins a última hora. Són baixa per al partit Pau Ribas, Heurtel i Pangos, que s’han quedat a Barcelona per seguir amb la seva recuperació. Els blaugranes volen sumar el sisè triomf del curs al Mediolanum Forum, però són conscients de la dificultat del rival.


Nules atén per videoconferència turistes de qualsevol part del món - À Punt\nNules atén per videoconferència turistes de qualsevol part del món\n18 de setembre 2018 - 22:10\nUn turista de qualsevol part del món pot planificar la seua visita a Nules, a la Plana Baixa, per videoconferència. Només cal fer un clic al web de Nules i demanar cita prèvia. Els tècnics de turisme estableixen connexió amb la persona interessada i, en temps real, comenten les opcions d'oci en el municipi que més s'ajusten als seus gustos.\nÉs un projecte pioner a la Comunitat Valenciana impulsat per dos empreses emergents espanyoles, Eternity i Showleap Technologies. El sistema utilitza tecnologia WebRTC i permet fer connexions sobre navegadors web de diversos dispositius sense instal·lar-hi extencions addicionals.\nInformació turística accessible\nTot i que l'atenció a turistes per videoconferència s'ha estrenat aquest estiu, ara el servei inclou també atenció a persones amb discapacitat auditiva. En aquest cas, la videoconferència s'estableix a tres bandes: el turista, l'interpret en llengua de signes i l'oficina de turisme de Nules. La regidora de turisme, M. Jesús Gabaldón, comenta que "volien ampliar el camp d'atenció als turistes i oferir a les persones sordes l'oportunitat de comunicar-se amb l'oficina de turisme de Nules. Poden telefonar des de casa i planificar la ruta sense problema".\nAmb aquesta iniciativa, Nules vol que no hi haja obstacles per a descobrir els seus atractius turístics al món. Gabaldón assegura que els primers mesos de la posada en marxa de la iniciativa "ha tingut bona acceptació i la gent ha començat a telefonar".


Emotiva rebuda a Collbató del Mestre Amadeu Vives, fundador de la SGAE | SGAE\nEmotiva rebuda a Collbató del Mestre Amadeu Vives, fundador de la SGAE\nLa localitat de Collbató (Barcelona) va homenatjar aquest dissabte, 20 de setembre, un dels seus fills més il·lustres, el compositor Amadeu Vives (Collbató, 1876 – Madrid, 1932), amb motiu del seu retorn al municipi. Després de la seva mort i el seu enterrament al cementiri de Montjuïc de Barcelona els anys 30, les despulles del Mestre descansen ja al cementiri municipal del seva població natal.\nAmadeu Vives i Roig fou un dels autors que va impulsar el naixement de la Societat d’Autors Espanyols (SAE), fundada el 1899 i origen de l’actual SGAE, i fins i tot en fou president l’any 1931. També és molt reconegut per haver fundat, l’any 1891, juntament amb el compositor i músic Lluís Millet, l’Orfeó Català del Palau de la Música Catalana.\nLa Societat General d’Autors i Editors, juntament amb l’Ajuntament de Collbató i la Fundació Orfeó Català del Palau de la Música Catalana, forma part de la Comissió Amadeu Vives l’objectiu de la qual és l’organització i la celebració d’activitats socials i culturals de reconeixement al compositor, que es duran a terme aquesta temporada, i que són complementàries a l’acte de trasllat de les despulles.\nDurant tot el dissabte es van celebrar diversos actes de reconeixement a l’obra i trajectòria vital de Vives que es van iniciar al matí amb un concert de l’Orfeó Català a l’Església de Sant Corneli de Collbató, plena de gom a gom. D’aquesta manera la institució de la qual Vives en fou fundador va prendre part activa en l’homenatge que va comptar amb el suport de la nostra entitat.\nJa al migdia, al Cementiri Municipal els representants institucionals com l’alcaldessa de Collbató, Ana Úbeda; la presidenta del Palau de la Música-Orfeó Català, Mariona Carulla; el director de la SGAE a Catalunya i Balears, Ramon Muntaner; el director de l’Àrea de Música de l’Institut Català de les Empreses Culturals de la Generalitat de Catalunya, Albert Bardolet, i el president de la Diputació de Barcelona, Salvador Esteve, conjuntament amb el Cor de l’Orfeó Català i molts veïns collbatonins, van rebre les despulles del Mestre compositor i dramaturg que ja descansen al recinte funerari, a l’Espai Memorial Amadeu Vives.\nEl Cor de l’Orfeó va interpretar el Cant de la Senyera i L’Emigrant, aquesta darrera conjuntament amb els alumnes de 5è i 6è de primària de les escoles La Salut i Mansuet de Collbató, per a tancar un acte molt emotiu.\nAl vespre, al Casal de Cultura de Collbató, es va inaugurar l’exposició «Instants d’història per descobrir Amadeu Vives», una mostra que resta oberta al públic fins al dimecres 24 de setembre. A la nit, dissabte 20 i diumenge 21, es va representar, al Casinet de Collbató, l’opereta Bohemios, del Mestre Vives en versió teatral i per a piano, amb gran èxit de públic.\nPeu de foto: D’esquerra a dreta: El president de la Diputació de Barcelona, Salvador Esteve; l’alcaldessa de Collbató, Ana Úbeda, i el director de la SGAE a Catalunya i Balears, Ramon Muntaner, als actes de reconeixement a Amadeu Vives a Collbató. Copyright: Ajuntament de Collbató


Pensjonat Grań Karpacz Polònia - Ofertes d'hotels amb els MILLORS DESCOMPTES EN LÍNIA\nKolorowa 3, Karpacz, Karpacz, Polònia - Veure al mapa\nMés informació sobre Pensjonat Grań\nDissenyat tant per oci com per negoci, Pensjonat Grań està situat idealment a Karpacz; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Pensjonat Grań asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara calefacció, servei de despertador, balcó/terrassa, aparell de televisió, aparell de televisió LCD/pantalla de plasma per satisfer els clients més exigents. Esquí, parc infantil, jardí de l'hotel, són llocs ideals per a relaxar-se després d'un llarg dia. Pensjonat Grań és la vostra destinació si buscau allotjament de qualitat a Karpacz.


Tinet - Viquipèdia\nTinet, acrònim de Tarragona Internet és una xarxa ciutadana. Va ser la primera en crear-se a l'estat espanyol, el 1995 per Manel Sanromà i d'altres professors de l'entorn de la Universitat Rovira i Virgili de Tarragona. Mesos després la seguirien altres xarxes ciutadanes com VallesNET o BCNet.\nVa ser la tercera xarxa ciutadana en crear-se a nivell europeu, després de les xarxes IPERBOLE de Bolonya i RCM (Rete Civica di Milano) de Milà. Tinet va néixer amb l'objectiu de contribuir a l'alfabetització digital. La seva millor actuació va consistir en oferir la connexió a Internet de forma gratuïta, en uns moments en què aquesta resultava bastant cara.\nEn un moment en què les línies per connectar-se a Internet (a través dels pocs proveïdors privats que oferien aquest servei) eren realment cares, Tinet oferia connexió a Internet a un preu simbòlic a tots els ciutadans, entitats i empreses, gràcies al suport de l'Ajuntament de Tarragona. Com es de suposar, el creixement inicial va ser exponencial.\nPlana web de Tinet.\nTINEThistòria, 10 anys de la primera xarxa ciutadana a Internet a l'Estat Espanyol.\nObtingut de «http://ca.wikipedia.org/w/index.php?title=Tinet&oldid=7417031»\tCategories: Llocs web de Catalunya en catalàEntitats de Tarragona\tMenú de navegació\nDarrera modificació de la pàgina: 22 abr 2011 a les 16:48.


A tot el món, l'accés a un treball decent ha de ser un objectiu prioritària de les polítiques públiques i de les organitzacions socials, empresarials i sindicals. És necessària l'articulació de polítiques a tots els nivells per a la consecució d'aquest objectiu. Per això, comptarem amb la presència de representants de les entitats esmentades i de la pròpia Església per analitzar els passos encaminats en aquesta direcció. Estem en el moment d'articular el dret a un treball decent en el nou marc dels objectius de desenvolupament sostenibles que busca incidir en les causes estructurals de la pobresa i la desigualtat.\nSala d’Actes del Rectorat de la Universitat de Lleida (Pça. Víctor Siurana, 1)\nExcm. Sr. Roberto Fernández Díaz, rector de la Universitat de Lleida\nMn. Ramon Prat i Pons, vicari general de la diòcesi de Lleida\nEduard Ibáñez i Pulido, president de la Comisión General de Justicia y Paz\n19:45 Conferència inaugural: La qualitat de l'ocupació a Espanya. Una perspectiva comparada\nElva López Mourelo, economista del Departament d’Investigació de l’Organització Internacional del Treball (OIT)\nAcadèmia Mariana (c/ Acadèmia, 17)\n10:00 Conferència i taula rodona\nConferència: Polítiques d'ocupació a Espanya: més i millor ocupació?\nMiguel Ángel Malo Ocaña, professor del Departament d’Economia i Història Econòmica de la Universidad de Salamanca\nJaume Sellés Santiveri, secretari general de CCOO a Lleida\nNúria Solé Domingo, secretària general de UGT a Lleida\nPere Roqué Oró, vicepresident de la Confederació d’Organitzacions Empresarials de Lleida –COELL- i president de ASAJA Lleida\n12:30 Conferència: Reforma laboral i Doctrina Social de l'Església. Algunes reflexions\nJosé Fernando Almazán, president de la Hermandad Obrera de Acción Católica (HOAC)\n16:00 Taula rodona: Moviments cristians de treballadores i treballadors\nBetina Beate Laruso, secretària general del Moviment Mundial de Treballadors Cristians (MMTC)\nJosep Antón Belchi Riera, militant d’Acció Catòlica Obrera (ACO)\n18:00 Visita cultural\n(Activitats fora del programa oficial)\n10:30 Plenari de la Comissió General de Justicia y Paz\nLes inscripcions estan obertes a tothom que hi vulgui participar. Podeu inscriure-us accedint a aquest link.\nDescarregar cartell (en castellà).


Diada del Mercat del Ram a Vic – Birreiros\nRetransmissions i cròniques de diades castelleres\nCalendari Casteller Universitari\nTemporada universitària 2014-2015\nLlista de castells universitaris\nCalendari de Birreiros\nPlantilles per a pinyes\nFem una birra\nView birreiros’s profile on Facebook\nView birreiros’s profile on Twitter\nView UCwmTdHNONnnLxmd7p9EAilg’s profile on YouTube\nDiada del Mercat del Ram a Vic\n24 de Març de 2013 9 d'Abril de 2013 per Birreiros, posted in Diades\nAvui ha estat un dia dur, per primer cop a la temporada hem fet dues diades simultànies via Twitter, però no s’ha notat la falta de rodatge. Ens hem llevat “ben d’hora ben d’hora” per a poder fer la prèvia en condicions. Els serveis de meteorologia de Birreiros ens avisaven de una petita possibilitat de pluja a Vic cap a dos quarts de dues, però res que pogués aturar una actuació com aquesta.\nL’inici de l’actuació s’ha endarrerit una mica, però de seguida les colles han anat cap al carreró de darrere l’ajuntament per a muntar els seus pilars de 4 caminats. Sagals en primer lloc, Castellers de Barcelona segons i per últim els Xics de Granollers (tot i que això no es corresponia amb l’ordre d’actuació).\nPoc després del pd4 caminat dels de grana, els Sagals d’Osona han començat a tancar la pinya del 7d7, el primer de la temporada pels de Vic. El castell ha pujat ferm i sense complicacions pel que fa a les mides, i l’han descarregat “sense despentinar-se”.\nEls Xics de Granollers sortien de de 4d7, castell que anava amb quarts i quints, pensant en pujar-hi un pis d’aquí poc. El castell no ha presentat complicacions i s’ha descarregat.\nEls Castellers de Barcelona tancaven la primera ronda descarregant un 3d8 que ha patit moltíssim durant la descarregada (ja havia pujat remenat), però els vermells l’han defensat espectacularment i han aconseguit anotar-se el primer 8 fora de la comarca.\nLa segona ronda s’ha obert amb el primer 3d7ps de la temporada dels de Vic. Una mica remenat durant l’aixecada, però han aconseguit descarregar-lo.\nL’actuació ha seguit amb dos intents desmuntats de 5d7 dels Xics de Granollers, el primer amb només terços col·locats, per un problema de comunicació entre segon i baix, però l’ordre de baixar s’ha donat després de sonar gralles. El segon intent desmuntat s’ha donat per la falta d’un quart a la pujada, que estava ocupat amb una mossa dels Sagals, segons fonts molt fiables.\nS’ha passat el torn als Castellers de Barcelona, però després s’ha repetit el 5 dels Xics sense cap mala fe i s’ha descarregat sense cap incidència important. L’aixecadora s’ha despenjat durant la pujada a esquena del terç però s’ha reenganxat, i ha seguit pujant.\nEls castellers de Barcelona, entre aquest petit incident dels Xics han descarregat un 2d7 molt treballat tant a la pujada com a la sortida de la canalla, però de nou, han defensat el castell extraordinàriament, i l’han pogut descarregar.\nA tercera ronda els Sagals han optat per un aparentment fàcil 5d7 perfecte i tancaven així les seves rondes de castells.\nEls Xics a tercera ronda han fet el 4d7a que ja van fer la setmana passada, però notablement més parat. Destacar la gran feina del terç del pilar dels granes, conegut mundialment com “Justin”.\nI per concloure les rondes de castells els Castellers de Barcelona han descarregat el 4d8 després d’un peu desmuntat. Ha pujat una mica remenat però molt correcte de mides, i amb al canalla col·locada s’ha assentat.\nA la ronda de pilars els Sagals han fet 2 pilars de 5, els Xics 1 pilar de 5 i els Castellers de Barcelona 2 pilars de 5.\nDesprés s’ha fet una petita ronda extra de pilars on els locals han fet 3 pilars de 4 al balcó on ha anat pujant tota la canalla, i els Castellers de Barcelona han fet 2 pilars de 4.\nSagals d’Osona: pd4cam 7d7 3d7ps 5d7 2pd5 3pd4B\nXics de Granollers: pd4cam 4d7 2id5d7 5d7 4d7a pd5\nCastellers de Barcelona: pd4cam 3d8 2d7 4d8 2pd5 2pd4\nI fins aquí la crònica de l’actuació al Mercat del Ram de Vic!\nEns veiem a plaça!\nFotografies: Birreiros i Roger Alsina\nPrevious postXVè Aniversari dels Xoriguers de la UdG\nNext postDiumenge de Rams a Manresa\nMediapro, el grup Al Jazeera i Birreiros arriben a un acord per crear beIN Castells\nEl 3 Rondes es fusiona amb Birreiros\nLa temporada universitària més pilanera?\nZona universitària: Inici de temporada\nFem una Birra amb en Josele\nEls folres universitaris, necessaris o prescindibles?\nEscalfant motors pel segon tram de temporada universitària\nNo ploreu perquè marxem, ploreu perquè no tornarem\nFesta Major de Mollet del Vallès\nCategories Selecciona la categoria Altres Calendari d’actuacions Diades Diades Universitàries Resultats


plaestanydigital.cat | Banyoles Televisió - Denuncien bretolades a les obres de la Platja d’Espolla\nDenuncien bretolades a les obres de la Platja d’Espolla\nFa prop de dues setmanes que s’està treballant a la Platja d’Espolla, fent diverses tasques per millorar l’accessibilitat a l’espai i regular millor l’ús que se’n fa. Aquest divendres al matí, però, des del Consorci de l’Estany i de l’Ajuntament de Fontcoberta han denunciat que algú s’ha saltat les tanques i ha fet malbé part de la feina feta.\nConcretament, aquest dijous es va acabar un passallís per fer passar l’aigua de la surgència de l’orella, que es troba a tocar del polígon industrial, cap a la Platja d’Espolla. En l’obra es va decidir que l’aigua passés per sobre la carretera, canalitzada per una base de formigó. Aquest divendres al matí, quan els treballadors han tornat a l’obra, s’han trobat que algú havia caminat per sobre, deixant les petjades i malmetent el treball fet la jornada anterior.\nL’alcalde de Fontcoberta, Joan Estarriola, explica que més enllà del valor econòmic que tindrà arreglar-ho, que no serà molt alt, lamenten que aquesta no és la primera bretolada que es troben a l’espai, ja que també els van robar una corda de cànem que feia de tanca perimetral, entre d’altres destrosses que, assegura, no tenen cap més sentit que el de destrossar l’espai.\nPel que fa a la resta de treballs, avancen a bon ritme i es preveu que la setmana que ve ja s’acabi el gruix de les obres.


Passat el Nadal, el 28 de desembre, dia dels Sants Innocents, es proposa als joves participar en el Gamer Christmas, en què els participants tindran l’oportunitat de trencar els estereotips gamers. Serà també a l’equipament juvenil del carrer dels Emprius, de 2/4 de 4 de la tarda a les 9 del vespre.\nLes activitats continuaran el 29 de desembre, a la plaça del Gas, amb el Nadal Inno-Tic, des de les 12 del migdia fins a les 6 de la tarda. En paraules del regidor d’Innovació i Ciutat, Miquel Soler, “és una iniciativa que dona continuïtat a la línia de treball d’aquesta regidoria, ja iniciada amb el Saba-Tic, d’oferir activitats lúdiques i alhora pedagògiques per difondre i sensibilitzar la ciutadania al voltant de la innovació, les noves tecnologies, la sostenibilitat, i donar a conèixer noves eines i possibilitats tecnològiques als més joves” .\nTot i que la majoria d’activitats estan enfocades a un públic de totes les edats, la jornada es complementarà amb activitats exclusives per a adolescents i joves. Entre aquestes activitats, destaca la que durà a terme la youtuber Leopolda Olda.\nD’entre totes les activitats, es podrà gaudir d’un taller d’edició de fotografia en què els participants podran triar entre 4 imatges de llocs rellevants de la ciutat per poder elaborar la seva felicitació de Nadal, una paradeta de robòtica per conèixer diferents tipus de robots que caminen sense sortir-se de la línia o bé fruites que fan música entre d’altres sorpreses.\nA més, Inno-Tic oferirà tallers de construcció d’helicòpters amb energia solar, d’energia i sostenibilitat, de reparació d’aparells electrònics i una reunió de Lomons amb Leopolda Olda.\nCategories: Cultura i esport, Economia i treball, Innovació, Nadal, Joves\nTags: activitats, innovació, Nadal\nUns 340 escolars participen aquest cap de setmana a la 30a edició del torneig de Nadal d’Handbol base


Pàgina d'inici\tAgenda\t15a Mostra Gastronòmica\nDel 5 al 6 de juny de 2015 - Sant Quirze del Vallès (Vallès Occidental)\nMostra Gastronòmica de Sant Quirze\nEls dies 5 i 6 de maig de 2015 se celebra a Sant Quirze del Vallès la 15a edició de la Mostra Gastronòmica, a la Masia Can Feliu a les 20 h.\nAquesta mostra és una oportunitat per conèixer la gastronomia local i assaborir els plats tan tradicionals com nous i innovadors dels bars i restaurants del municipi. Els tiquets per a les degustacions es poden adquirir directament als estands dels restauradors participants.\nA més, s'han organitzat diverses propostes gastronòmiques com a preludi de la mostra, com el Circuit de Tapes, que se celebra els dies 2 i 3 de juny; el Taller de Cuina de Comerç Just, el 4 de juny, i un esmorzar de forquilla al Mercat Ecològic del Vallès (amb un preu de 2,5 €), el 6 de juny, entre altres activitats.\nWeb de l'Ajuntament de Sant Quirze\nPrograma de la Mostra Gastronòmica 2015\n93 721 56 16